**Sløke** (*Angelica sylvestris*) er art i skjermplantefamilien med brede, dobbeltfinnete bladfliker, som kan bli mellom en og to meter høy.

Beskrivelse
-----------

Stengelen er grov, rørformet og fiolett nederst, med svært brede bladskaft. Øverst er stengelen fint håret, med avlange eggrunde, sagtannete bladavsnitt. De øvre bladene er redusert til slireaktige bladskaft. Blomsterstanden er en avflatet, svakt hvelvet skjerm med tallrike grønnhvite blomster med 20–30 fint hårete stråler.

Utbredelse
----------

Sløke vokser på på åpne enger, kulturpåvirket mark og på fuktige steder, langs strender, bekker og sumper. Den er vanlig i hele Norge, men noe sjeldnere i nordlige deler av Troms og Finnmark. Den vokser opp til tregrensen. I verden er den konsentrert i Europa, men vokser i et bredt belte østover til Kina. Noen funn er også gjort i på øskysten av Nord-Amerika

Bruk
----

**Mangler referanser:** Dette avsnittet trenger **flere eller bedre** referanser for verifikasjon. Hjelp gjerne til med å forbedre dette avsnittet, ved å legge til pålitelige kilder (en). Materiale uten kilder kan bli fjernet.
Vi vet at den har vært brukt som grønnsakplante i Norge helt fram til 1900-tallet. Planten var bra mot skjørbuk, og den kunne også lagres. Stengelen ble spist fersk, og bladene kunne karves og kokes til en grøt for lagring. Den kunne senere kokes opp med melk til en god matrett. I krisetider har sløken vært viktig som nødmat. Kandisert sløke er den dag idag en vanlig ingrediens i baking både i Frankrike og Storbritannia. Kandisert sløke brukes på samme måte som sukat, men har en aroma nærmere fennikel og karve. Planten har også vært brukt til farging. I tradisjonell kinesisk medisin brukes sløke under navnet Bai Zhi. De hule stilkene har også blitt brukt av samene til å lage fløyter.

Galleri
-------

* Slire omslutter stengelenSlire omslutter stengelen
* Gulhvite blomster i skjermGulhvite blomster i skjerm
* BladplatenBladplaten
* Dyp fure på oversiden av bladskaftetDyp fure på oversiden av bladskaftet
* Hele plantenHele planten
* Plantestengler i sukkerlakePlantestengler i sukkerlake

Referanser
----------

1. 1 2 3  Mossberg, Bo (1995). *Gyldendals store nordiske flora*. Gyldendal : I samarbeid med Det norske hageselskap. s. 326. ISBN 8252529755.
2. 1 2  Sløke i Artsdatabanken. Besøkt 5. april 2021.
3. ↑  «Angelica sylvestris L. in GBIF Secretariat (2019).». GBIF Backbone Taxonomy. Checklist dataset accessed via GBIF.org. Besøkt 5. april 2021.

Eksterne lenker
---------------

* (en) *sløke* i Encyclopedia of Life Rediger på Wikidata

* (en) *sløke* i Global Biodiversity Information Facility Rediger på Wikidata

* (no) *sløke* hos Artsdatabanken Rediger på Wikidata

* (sv) *sløke* hos Dyntaxa Rediger på Wikidata

* (en) *sløke* hos ITIS Rediger på Wikidata

* (en) *sløke* hos NCBI Rediger på Wikidata

* (en) *sløke* hos The International Plant Names Index Rediger på Wikidata

* (en) *sløke* hos Tropicos Rediger på Wikidata

* (en) *Kategori:Angelica sylvestris* – bilder, video eller lyd på Wikimedia Commons Rediger på Wikidata

* (en) *Angelica sylvestris* – galleri av bilder, video eller lyd på Wikimedia Commons Rediger på Wikidata

* *Angelica sylvestris* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |